# TEHNIČNE SPECIFIKACIJE

1. **Predmet naročila/opis predmeta naročila:**

Predmet javnega naročila je nabava 610 ton sladkorja, pakiranega v 25 kg vreče z obveznostjo dolgoročnega skladiščenja in obnavljanja v skladišču ponudnika v Republiki Sloveniji.

|  |
| --- |
| **OPIS:** sladkor ali beli sladkor pakiran v 25 kg vreče. Enote pakiranja morajo biti v transportnih ovojih, ki so zloženi na EURO paletah. |
| **KAKOVOST:** Ustrezati kakovostnim zahtevam Pravilnika o sladkorjih (Uradni list RS, št. 34/04 z dne 08.04.2004 in Priloge: točka A) Imena izdelkov in opredelitev pojmov, točka 2. Sladkor ali beli sladkor   |  |  |  | | --- | --- | --- | | Parametri | enota | Pogoji minimalne kakovosti | | polarizacija | ºZ | najmanj 99,7 | | vsebnost invertnega sladkorja | % (m/m) | največ 0,04 | | izguba pri sušenju | % (m/m) | največ 0,06 | | tip barve (določeno v skladu s točko a), točke B | točke | največ 9 | |
| **EMBALAŽA - VREČE:** triplastne papirnate vreče po 25 kg. Sredinska plast papirja je prevlečena s plastjo polietilena.  Embalaža - vreče morajo biti označene v skladu z Uredbo o zagotavljanju informacij o živilih potrošnikom (Uradni list ES 1169/2011).  Blago, embalaža in deklaracije morajo odgovarjati tudi vsem drugim zahtevam iz veljavne zakonodaje v Republiki Sloveniji in EU.  Sladkor mora biti pakiran v vreče in zložen na EURO paletah (standardizirane) dimenzije 1.200 x 800 x 122 mm in streč folijo za ovijanje palet. |

1. **Lokacija dobave in skladiščenja:**

Ponudnik dobavi sladkor v skladišče v Republiki Sloveniji, ki ga zagotovi ponudnik in ki ustreza vsem zahtevam veljavne zakonodaje. Ponudnik mora sladkor dolgoročno skladiščiti in ga obnavljati kot dober gospodar in v skladu s pravili stroke ter roki trajanja. Ponudnik mora obnoviti sladkor (zamenjati starega z novim) najmanj 1 x letno. V času trajanja dolgoročne pogodbe bo, na predlog ponudnika, možen tudi dogovor o skladiščenju blaga v rinfuzi, z obveznostjo ponudnika, da ga na poziv naročnika spakira v embalažo iz ponudbe. V tem primeru se bodo spremenile tudi cene skladiščenja in obnavljanja, skladno s cenikom naročnika.

Za skladiščenje in obnavljanje sladkorja na lokaciji ponudnika bo naročnik priznal ponudniku naslednje stroške:

|  |  |
| --- | --- |
| skladiščnina  v EUR/ tono/mesec  (brez DDV) | manipulacija v EUR/tono  (prevzem ali odprema)\*  (brez DDV) |
| 1,21 | 1,55 |

\*manipulacije se bodo priznale za dejansko izvedene prevzeme in odpreme

Navedene cene so določene v veljavnem ceniku naročnika. V primeru, da ponudnik upravlja skladišče, last naročnika, v katerem bo mogoče skladiščiti sladkor iz ponudbe, se cena skladiščenja in manipulacije spremenita skladno s cenikom naročnika. Ceni se, skladno s cenikom naročnika, spremenita tudi v primeru morebitnega kasnejšega dogovora o skladiščenju sladkorja v rinfuzi.

1. **Prevzemni pogoji oz. način prevzema blaga:**

Naročnik oz. izbrana kontrolna hiša ob prisotnosti ponudnika ob prevzemu pregledajo skladišče in blago in podpišejo prevzemni zapisnik, kateremu mora biti priložena vsa dokumentacija o kvaliteti blaga.

1. **Roki:**

Prevzem sladkorja bo naročnik izvedel v 60-ih dneh po podpisu pogodbe.

1. **Doba zagotavljanja skladiščenja in obnavljanja:**

Ponudnik zagotavlja dolgoročno skladiščenje in obnavljanje sladkorja.

1. **Način izvajanja obnavljanja:**

Ponudnik mora zagotoviti dolgoročno obnavljanje sladkorja (starejši sladkor zamenja z novim), ki ga izvede najmanj 1x letno, in sicer na način, da je pogodbena količina sladkorja ves čas na zalogi. Sladkor mora ves čas trajanja skladiščenja odgovarjati zahtevam iz teh tehničnih specifikacij.